Document ID: /roh_data/filtered/fineweb-2-filterrobots_roh.jsonl.gz/35422

Kanton Graubünden
Chantun Grischun
Cantone dei Grigioni
Cudesch da dretg grischun (Collecziun sistematica)
Il Cudesch da dretg grischun (DG) cuntegna – tenor urden sistematic – ils relaschs giuridics vertents dal chantun Grischun. El vegn actualisà cuntinuadamain. Il DG n'ha nagin effect giuridic. Decisiva è unicamain la versiun dals relaschs publitgada en il Fegl uffizial chantunal.
Cudesch da dretg grischun
En la Collecziun uffiziala da leschas (CUL) vegnan publitgads ils relaschs novs, revedids ed abolids, e quai per il di da lur entrada en vigur.
Dapi l'onn 2001 cumpara la CUL en il Fegl uffizial chantunal sut la rubrica "Collecziun uffiziala da leschas" sco er online sut www.gr-lex.gr.ch.
Projects da referendum e communicaziuns davart lur entrada en vigur cumparan en il Fegl uffizial sut la rubrica "Publicaziuns uffizialas chantunalas". Suenter l'entrada en vigur vegnan questas datotecas integradas en la CUL en l'internet e stattan a disposiziun online sut il medem link.
Fin la fin da l'onn 2000 è la CUL vegnida edida en furma stampada. L'onn 2019 è vegnida digitalisada la collecziun da las leschas dal chantun Grischun ch'existiva en furma stampada e che ha cumenzà l'onn 1803, ed integrada en la versiun online da la CUL.
Ina infurmaziun per tschertgar relaschs: Las opziuns "Tschertgar mo en il titel" e "Tschertga exacta tenor numer" na funcziunan betg per ils toms. La tschertga integrala da text mussa entirs toms. En la datoteca da PDF dal tom ston ins alura tschertgar anc ina giada las noziuns giavischadas.
Collecziun uffiziala da las leschas
Fegl uffizial dal chantun